श्री बजरंग कटाये घाट मेले में विगत संध्या आयोजित हुआ कवि सम्मेलन एवं बंदेलखेडी नृत्य
कबड्डी एवं सांस्कृतिक कार्यक्रमों के परिणाम घोषित
कटनी ॥ नगर पालिक निगम कटनी के तत्वाधान में आयोजित श्री बजरंग कटाये घाट मेले के तृतीय दिवस शुक्रवार को मुख्य आतिथ्य में विभिन्न सांस्कृतिक कार्यक्रम , सामूहिक नृत्य, फैंसी ड्रेस प्रतियोगिता का आयोजन किया गया। आयोजित मेले में संध्या को आयोजित स्थानीय साहित्य समागम कवि सम्मेलन तथा बुंदेलखंडी नृत्य का भरपूर लुफ्त दर्शकों ने उठाया।
विगत दिवस संध्या से आयोजित कवि सम्मेलन में स्थानीय कवि सर्व श्री विष्णु बाजपेय, डॉ सुरेश सौरभ, जय नारायण सोनी अम्बर, चन्द्र शेखर श्रीवास्तव चंदन, श्री रामकृष्ण द्विवेदी, सुश्री पुष्पा गुप्ता प्रांजलि, सुश्री प्रियंका त्रिपाठी, अथर्व तिवारी, तुषार भट्टाचार्य, लखन डेहरिया नें अपनी अपनी कविताओं के माध्यम से दर्शकों का मन मोह लिया। आयोजित कवि सम्मेलन के दौरान कवि श्री तुषार भट्टाचार्य द्वारा चलने को तो एक पैर पर भी चल सकते है लोग दूसरे साथ दे तो क्या बात है। बातों बातों में न बीत जाए सारी रात यारों, आओ अब चेतना के दीप उजियारे में अंधकार किरणों को कैद करने का है बाल कवि प्रखर राम जी सोनी द्वारा कवि शानू राज द्वारा रोटी दो वक्त की चला हूॅ कमाने के लिए, घर के हालात और रिश्तों को निभाने के लिए रोशनी की है अगर इतनी तमन्ना है तुमको इसी बस्ती में मेरा घर है जलाने के लिए की पक्तियों से उपस्थित दर्शकों को दर्शकों को भाव विभोर कर दिया। मेले में कवि सम्मेलन के पश्चात बुंदेलखंडी नृत्य का आयोजन किया गया।
विगत दिवस आयोजित सामूहिक नृत्य फैंसी ड्रेस खेलकूद प्रतियोगिता के परिणाम घोषित
मेले के तृतीय दिवस मेले में महापौर श्रीमती प्रीति संजीव सूरी एवं निगम अध्यक्ष मनीष पाठक एवं निगमायुक्त सत्येन्द्र सिंह धाकरे की उपस्थिति में आयोजित सांस्कृतिक कार्यक्रम एवं खेलकूद प्रतियोगिता के परिणाम घोषित किये जा चुके है।
कार्यक्रम की संयोजक एवं संचालक सु श्री राजेन्द्र कौर लाम्बा ने बताया कि सामूहिक नृत्य के अंतर्गत वर्ग अ में वंडर पब्लिक स्कूल के छात्र छात्राओं, द्वितीय स्थान पर चैम्पियन स्कूल तथा तृतीय स्थान जे.पी.व्ही.डी.ए.वी स्कूल के छात्र छात्राओं नें अर्जित किया। वर्ग ब सामूहिक नृत्य में कुंदनदास उ.मा. स्कूल, द्वितीय स्थान साधूराम उ.मा.स्कूल तथा तृतीय स्थान सरस्वती विष्णु वेद स्कूल ने अर्जित किया सांत्वना पुरस्कार सेंट पॉल सीनियर सेकेंडरी स्कूल एवं ए.रविन्द्र राव उ.मा.वि. के बच्चों नें अर्जित किया। फैंसी ड्रेस प्रतियोगिता वर्ग अ में प्रथम स्थान पर ग्रीन फिंगर्स ग्लोबल स्कूल, द्वितीय स्थान विजडम वर्ल्ड स्कूल, तृतीय स्थान चैंपियन स्कूल वर्ग ब में प्रथम स्थान विजडम वर्ल्ड स्कूल द्वितीय स्थान जे.पी.व्ही.डी.ए.व्ही तथा वर्ग स में प्रथम स्थान के.सी.एस स्कूल द्वितीय स्थान जे.पी.व्ही.डी.ए.व्ही तृतीय स्थान ए.रविन्द्र राव स्कूल के बच्चों ने अर्जित किया।
नगर की 11 टीमों के मध्य आयोजित कबड्डी प्रतियोगिता के परिणाम घोषित किये जा चुके है। प्रतियोगिता में प्रथम स्थान जिला कटनी संघ शाला द्वितीय स्थान ए.सी.सी शाला तथा तृतीय स्थान नालंदा शाला ने अर्जित किया। आयोजित प्रतियोगिता के संयोजन एवं संचालन में प्राचार्य साधूराम स्कूल श्रीमती सुमनलता सोलंकी,श्रीमती शिखा मिश्रा, क्रीडा संचालक अर्चना मनोघ्या की विशेष भूमिका रही। मेले के चौथे दिवस शनिवार को दोपहर 02 बजे से निगम अध्यक्ष मनीष पाठक, निगमायुक्त सत्येन्द्र सिंह धाकरे सहित निगम के अन्य जनप्रतिनिधियों की उपस्थिति में नगर के विभिन्न स्कूलों के बच्चों की एकल नृत्य प्रतियोगिता एवं व्हालीबाल प्रतियोगिता का शुभारंभ किया गया।